[{"text_idx": "#000001", "text": "Juba sellel na\u0308dalavahetusel, 5. ja 6. veebruaril pakuvad 10 toidublogijat omatehtud roogasid Solarise keskuses selleks puhuks sisse seatud kohvikus. Laupa\u0308eval pakuvad oma toite Mari-Liis Ilover (blogi Siit nurgast ja sealt nurgast), Liina Karron (blogi Aglio e Olio), Tuuli Mathisen (blogi Ise tehtud, ha\u0308sti tehtud), Aet Trisberg (blogi Aet ko\u0308o\u0308gis) ja Piret Hanson (blogi Puhas ro\u0303o\u0303m). Pu\u0308hapa\u0308eval on kohvikus Ragne Va\u0308rk (blogi Kokkama Ragnega), Priit Vahar (blogi Profa ko\u0308o\u0308gipool), Elis Toompuu (blogi Elis ko\u0308o\u0308gis), Ka\u0308trin Maidla (blogi Ka\u0308trini kokkamispa\u0308evik) ja mina ka. Selleks puhuks filmiti tutvustused ja videoretseptid, mida blogides o\u0303ige pea na\u0308ha saab. Ka minul oli meeleolukas pa\u0308ev kaameramehega ja valmisid s\u030cokolaadiku\u0308psised. Kahjuks aga ei soosinud tehnikajumal mind ja veel kahte osalejat. Ko\u0303vaketas meie materjalidega lendas vastu taevast. Usinad ja visad tegid teise duubli. Mina nende hulka ei kuulu. Kahju. Vaatan nu\u0308u\u0308d koos ko\u0303igi u\u0308leja\u0308a\u0308nutega teiste klippe. Kuid kohvikusse tulen ikka kohale. Lisaks nimetatutele vo\u0303tan kaasa ka muredad mandliku\u0308psised. Retsept koos piltidega ilmub nii pea, kui ta\u0308na kokku segatud tainast esimese plaadita\u0308ie ku\u0308psetan. Solarisse tasub kindlasti kohale tulla, sest mo\u0303nusaid koduseid suupisteid saab proovida ha\u0308sti taskukohaste hindadega."}, {"text_idx": "#000003", "text": "K & S pulmad Ma\u0308nniaru puhkemajas"}, {"text_idx": "#000004", "text": "Uus toidutrend \u2013 peenralt patta"}, {"text_idx": "#000006", "text": "Stockholm II: fotostuudio + restoran Matbaren*"}, {"text_idx": "#000007", "text": "Restoranina\u0308dal muudab gastronoomia tipud taskukohaseks"}]